**Tájékoztatás a Magyar Nemzeti Bank informatikai tevékenységével kapcsolatos felügyelőbizottsági vizsgálatok főbb megállapításairól**

A Magyar Nemzeti Bank Felügyelőbizottsága visszatérően vizsgálta a jegybankban működő backup rendszerek működését, ezen belül is kiemelt hangsúllyal kezelve az informatikai területet. Ennek jegyében, az elmúlt 5 esztendő során több ízben világította át az informatikai működést átfogó jelleggel, a bank számos szakterületét érintve. A lefolytatott ellenőrzések eredményeként két záródokumentum született, melyek megállapításokat és javaslatokat fogalmaztak meg, az informatikát, az informatikai biztonságot, a jogi és a HR-területet érintve. A felügyelőbizottság a záródokumentumokat 5, egyhangú határozattal fogadta el, egyben kifejezte abbéli szándékét is, hogy a jegybank informatikai működését a jövőben is kiemelt figyelemmel kíséri.